Τζέημς Λεμπ

Ο **Τζέημς Λεμπ** (*James (Jimmy) Loeb*, 1867-1933) υπήρξε Αμερικάνος τραπεζικός, ιστοριοδίφης, συλλέκτης αρχαιοτήτων και ευεργέτης.

## Βιογραφία
Γεννήθηκε στις 16 Αυγούστου 1867 στη Νέα Υόρκη. Η καταγωγή του ήταν από σημαντική γερμανοεβραϊκή οικογένεια τραπεζικών. Ο πατέρας του, Σάλομον Λεμπ, τραπεζίτης, και η μητέρα του, Μπέττυ το γένος Γκάλλενμπεργκ, δεξιοτένχης πιάνου, ήταν πρόσφυγες από την περιοχή της κοιλάδας του Ρήνου. Το 1867 ο Σάλομον Λεμπ ίδρυσε την ιδιωτική τράπεζα Kuhn, Loeb & Co. με συνέταιρό του τον Άμπρααμ Κουν, και απόκτησε βαθύ πλούτο. Ο Τζέημς Λεμπ σπούδασε διάφορες οικονομικές επιστήμες, γλώσσες και αρχαιολογία από το 1884 ως το 1888 στο Πανεπιστήμιο Χάρβαρντ. Εκεί έγινε μέλος της λέσχης O.K. Club, και γνωρίστηκε με τον Μπέρναρντ Μπέρενσον, με τον οποίο συνδέθηκε φιλικά για όλη του την ζωή. Το 1888 άρχισε να εργάζεται στην τράπεζα του πατέρα του, και το 1894 προάχθηκε σε συναίτερο. Αποσύρθηκε όμως το 1902 λόγω ψυχικών διαταραχών και επειδή είχε φιλελεύθερο πνεύμα. Το 1906 μετακόμησε στο Μόναχο για να θεραπευτεί. Εκεί έκτισε αρχοντική βίλλα, η οποία διατηρείται σήμερα και φέρει αναμνηστική πλάκα. Το 1921 παντρεύτηκε την Μαρί Αντονί Χαμπούχεν, το γένος Σμιτ, και έκτοτε έζησε βίο ήσυχο και αποτραβηγμένο. Στις 28 Ιανουαρίου 1933, λίγο πριν την άνοδο του Χίτλερ πέθανε η γυναίκα του, και ο ίδιος απεβίωσε λίγο αργότερα, στις 27 Μαΐου 1933 στο Μόναχο.

## Έργο
Ο Λεμπ θεωρούσε ότι το χρήμα πρέπει να μοιράζεται αφίδωλα σε αυτούς που το έχουν ανάγκη. Έκανε πολλές και γενναίες δωρεές σε κοινωνικούς και καλλιτεχνικούς φορείς. Εδραίωσε ιδρύματα στο Χάρβαρντ, στην Αθήνα και Νέα Υόρκη. Το 1905 ίδρυσε το *New York Institute of Musical Art*, ενώ το 1917 ίδρυσε το *Deutsche Forschungsanstalt für Psychiatrie*, και συνέχισε να το χρηματοδοτεί ως το θάνατό του. Δώρισε την αρχαιολογική συλλογή του που αποτελείται από 800 εκθέματα, πλούσια συλλογή από εξέχοντα δείγματα ελληνικής, ετρουσκικής, ρωμαϊκής τέχνης σε χρυσό, άργυρο, χαλκό, τερακότα, και αγγεία, στην Κρατική αρχαιολογική συλλογή Μονάχου, ένα από τα σημαντικότερα μουσεία στον κόσμο.  Είναι η σημαντικότερη διεύρυνση της Κρατικής αρχαιολογικής συλλογής Μονάχου τον 20ό αιώνα.

## Τιμές
* 1922: επίτιμος διδάκτωρ του Πανεπιστημίου Ludwig-Maximilians-Universität του Μονάχου
* 1929: επίτιμο αναμνηστικό νόμισμα σε χρυό της πόλης του Μονάχου
* 1929: επίτιμος πολίτης του Μονάχου
* 1932: επίτιμος πολίτης της πόλης Μούρναου
* 1945: προς τιμή του ονομάστηκε δρόμος στο Μούρναου
* 1984: προς τιμή του ονομάστηκε δρόμος στο Μόναχο
* προς τιμή του νομάστηκε σχολείο στο Μούρναου

## Παραπομπές


## Πηγές
* Wolfgang Burgmair/ Matthias M. Weber: *"... daß er sich nirgends wohler als in Murnau fühle..." - James Loeb als Förderer der Wissenschaft und philanthropischer Mäzen*, in: Historischer Verein Murnau am Staffelsee e.V. (Hrsg.): *Jahrbuch 1997*, Murnau, S.77-128.
* Brigitte Salmen: *James Loeb, 1867–1933: Kunstsammler und Mäzen. Sonderausstellung im Schloßmuseum Murnau, 7. April bis 9. Juli 2000*, Murnau 2000, ISBN 3-932276-07-8.
* Klaus Vierneisel: *James Loeb - Mäzen von Beruf*, München 1983.
* Benedikt Weyerer: *Der Mäzen James Loeb*, in: Ilse Macek (Hrsg.): *ausgegrenzt - entrechtet - deportiert. Schwabing und Schwabinger Schicksale 1933 bis 1945*, Volk Verlag München 2008 (ISBN 9783937200439), S.455-459.
* Raimund Wünsche/ Matthias Steinhart (beide Hrsg.): *Sammlung James Loeb. James Loeb (1867-1933) - Antikensammler, Mäzen und Philanthrop. Forschungen der Staatlichen Antikensammlungen und Glyptothek*, Lindenberg i.A. (Kunstverlag Josef Fink) 2009 (ISBN 3898706176).

## Εξωτερικοί σύνδεσμοι
* Biographie (Loeb Classical Library) 
* Kevin B. Sheets, SUNY Cortland: Antiquity Bound: The Loeb Classical Library as Middlebrow Culture in the Early Twentieth Century
* Stammbaum der Familie Loeb

Κατηγορία:Αμερικανοί ευεργέτες
Κατηγορία:Αμερικανοί συλλέκτες έργων τέχνης
Κατηγορία:Αμερικανοί τραπεζίτες
Κατηγορία:Αμερικανοεβραίοι